ગોધરા: ગોધરામાં બીએપીએસ ધાર્મિક મહોત્સવના ત્રીજા દિવસે સવારે 11 વાગ્યે સ્મૃતિદિને ઘોઘંબાના પિતા-પુત્ર મહંત સ્વામીનાં દર્શન માટે પહોંચ્યા હતા. 88 વર્ષના નારસિંહ બાપુજીને ઘણા સમયથી બંને કિડની કામ કરતી ન હતી. જેથી મહંત સ્વામી પાસે એમને ધામમાં લઇ જવાની ઇચ્છા પૂર્ણ કરવા તરૂણસિંહે અરજ કરી હતી. આશીર્વાદ લઇને મહંત સ્વામીને મળી પુત્ર સાથે રૂમમાંથી બહાર નીકળતાં જ નીચે ઢળી પડ્યા હતા. મંહત સ્વામીએ નારસિંહભાઇને મુખમાં પ્રસાદી રૂપે જળ મોકલ્યું અને બહાર નીકળી અમી દૃષ્ટિ કરતાં જ તેમનો દેહ અક્ષરધામ નિવાસી થયો હતો.